title: 2006 m. gruodžio 11 d. Komisijos direktyva 2006/136/EB, iš dalies keičianti Tarybos direktyvą 91/414/EEB, įtraukiant veikliąją medžiagą dinokapą   (Tekstas svarbus EEE)

text:
12.12.2006

               LT

               Europos Sąjungos oficialusis leidinys

               L 349/42

      KOMISIJOS DIREKTYVA 2006/136/EB
   2006 m. gruodžio 11 d.
   iš dalies keičianti Tarybos direktyvą 91/414/EEB, įtraukiant veikliąją medžiagą dinokapą
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1991 m. liepos 15 d. Tarybos direktyvą Nr. 91/414/EEB dėl augalų apsaugos produktų pateikimo į rinką (1), ypač į jos 6 straipsnio 1 dalį,
   kadangi:

               (1)

               1992 m. gruodžio 11 d. Komisijos reglamente (EEB) Nr. 3600/92, nustatančiame išsamias darbų programos, minėtos Tarybos direktyvos 91/414/EEB dėl augalų apsaugos produktų pateikimo į rinką 8 straipsnio 2 dalyje, pirmojo etapo įgyvendinimo taisykles (2), nustatytas veikliųjų medžiagų, kurias reikia įvertinti siekiant įtraukti į Direktyvos 91/414/EEB I priedą, sąrašas. Tame sąraše yra dinokapas.

               (2)

               Dinokapo poveikis aplinkai ir žmonių sveikatai ataskaitų rengėjų pasiūlytais naudojimo atvejais buvo įvertintas vadovaujantis Reglamento (EEB) Nr. 3600/92 nuostatomis. 1994 m. balandžio 27 d. Komisijos reglamentu (EB) Nr. 933/94, nustatančiu augalų apsaugos produktų veikliąsias medžiagas ir skiriančiu ataskaitų rengėjas valstybes nares Komisijos reglamentui (EEB) Nr. 3600/92 įgyvendinti (3), su pakeitimais, padarytais 1995 m. kovo 3 d. Reglamentu (EB) Nr. 491/95 (4), Austrija buvo paskirta valstybe nare ataskaitos rengėja. 2000 m. gegužės 18 d. Austrija pateikė Komisijai atitinkamą įvertinimo ataskaitą ir rekomendacijas pagal Reglamento (EEB) Nr. 3600/92 7 straipsnio 1 dalies c punktą.

               (3)

               Šią įvertinimo ataskaitą valstybės narės ir Komisija persvarstė Maisto grandinės ir gyvūnų sveikatos nuolatiniame komitete.

               (4)

               Du su dinokapu susiję klausimai buvo perduoti Europos maisto saugos tarnybos Augalų sveikatos, augalų apsaugos produktų ir jų likučių mokslininkų grupei (Mokslininkų grupė). Pirmasis klausimas buvo susijęs su pastebėto medžiagos poveikio šunų akims reikšme žmonėms, antras – su odos absorbcijos tinkama verte, kurią buvo galima nustatyti remiantis įvairiais pranešėjo pateiktais tyrimais. Dėl pirmojo klausimo Mokslinkų grupė nusprendė, kad nėra pakankamai duomenų, leidžiančių daryti išvadą, jog šunyse pastebėtas poveikis akims būtų būdingas tik tai rūšiai, ir kad reikia toliau tirti su šiais mechanizmais susijusius klausimus. Todėl daroma išvada, kad šis poveikis šunims negali būti laikomas nereikšmingu žmonėms. Dėl antrojo klausimo Mokslininkų grupė nusprendė, kad 10 % odos absorbcijos vertė yra tinkamas dydis šiam vertinimui. Abiem atvejais rengiant šią direktyvą ir susijusią peržiūros ataskaitą buvo atsižvelgta į Mokslininkų grupės rekomendacijas (5).

               (5)

               Direktyvos 91/414/EEB 5 straipsnio 4 dalyje ir 6 straipsnio 1 dalyje nustatyta, kad įtraukiant medžiagas į I priedą gali būti taikomi tam tikri apribojimai ir sąlygos. Šiuo atveju įtraukimo laikotarpiui ir patvirtintoms kultūroms taikomi apribojimai laikomi būtinais. Maisto grandinės ir gyvūnų sveikatos nuolatiniam komitetui pateiktose pirminėse priemonėse buvo siūloma įtraukimo laikotarpį apriboti iki septynerių metų, kad valstybės narės pirmiausia peržiūrėtų į rinką pateiktus augalų apsaugos produktus, kurių sudėtyje yra dinokapo. Tam, kad būtų išvengta siekiamo aukšto apsaugos lygio neatitikimų, medžiagų įtraukimą į Direktyvos 91/414/EEB I priedą buvo numatoma riboti tais dinokapo naudojimo atvejais, kurie buvo įvertinti atsižvelgiant į Bendrijoje atliktą vertinimą ir kai buvo nustatyta, kad pasiūlyti naudojimo atvejai atitinka Direktyvos 91/414/EEB sąlygas. Tai reiškia, kad kitus naudojimo atvejus, kurie nebuvo įtraukti arba buvo tik iš dalies įtraukti į šį vertinimą, reikėjo pirmiausia išsamiai įvertinti prieš pradedant svarstyti, ar juos įtraukti į Direktyvos 91/414/EEB I priedą. Galiausiai dėl dinokapo pavojingumo buvo manoma, kad reikia Bendrijos lygmeniu priimti nuostatas dėl minimalaus tam tikrų pavojų mažinančių priemonių, kurias turės taikyti valstybės narės išduodamos registracijas, suderinimo.

               (6)

               Pagal Direktyvoje 91/414/EEB nustatytą tvarką veikliąsias medžiagas, įskaitant pavojaus valdymo priemones, tvirtina Komisija. Valstybės narės yra atsakingos už priemonių, skirtų mažinti augalų apsaugos produktų keliamą pavojų, įgyvendinimą, taikymą ir kontrolę. Kelių valstybių narių išreikštas nerimas atspindi jų nuomonę, kad siekiant pavojų sumažinti iki tokio lygio, kuris gali būti laikomas priimtinu ir kuris atitiktų aukštą Bendrijoje užtikrinamą apsaugos lygį, būtina numatyti papildomus apribojimus. Šiuo metu nustatant pavojaus valdymo priemones dėl nuolatinės procimidono gamybos, prekybos ir naudojimo būtina nustatyti tinkamą saugumo ir apsaugos lygį.

               (7)

               Todėl Komisija iš naujo išnagrinėjo savo poziciją. Siekiant kad Bendrijoje būtų tinkamai atsižvelgta į aukštą žmonių ir gyvūnų sveikatos apsaugos lygį ir tvarią aplinką, manoma, kad be 5 konstatuojamoje dalyje pateiktų principų, būtų tikslinga įtraukimo laikotarpį dar labiau sutrumpinti nuo septynerių iki trejų metų. Taip dar labiau sumažinamas bet koks pavojus, nes užtikrinama, kad šios medžiagos pakartotiniam įvertinimui bus teikiama pirmenybė.

               (8)

               Augalų apsaugos produktai, kurių sudėtyje yra procimidono, gali būti laikomi atitinkančiais Direktyvos 91/414/EEB 5 straipsnio 1 dalies a ir b punktuose nustatytus reikalavimus tais naudojimo atvejais, kurie buvo išnagrinėti ir išsamiai aprašyti Komisijos peržiūros ataskaitoje, jeigu bus taikomos būtinos pavojų mažinančios priemonės.

               (9)

               Neprieštaraujant išvadai, kad augalų apsaugos produktai, kurių sudėtyje yra dinokapo, gali būti laikomi atitinkančiais Direktyvos 91/414/EEB 5 straipsnio 1 dalies a ir b punktuose nustatytus reikalavimus, reikėtų gauti papildomos informacijos tam tikrais konkrečiais klausimais. Valstybės narės turėtų reikalauti, kad registracijų savininkai pateiktų informacijos apie dinokapo naudojimo atvejus, įskaitant bet kokią informaciją apie naudotojo sveikatos sutrikimus.

               (10)

               Dinokapo, kaip ir kitų į Direktyvos 91/414/EEB I priedą įtrauktų medžiagų, statusas gali būti peržiūrėtas pagal šios direktyvos 5 straipsnio 5 dalį atsižvelgiant į bet kokius gautus naujus duomenis. Be to, tai, kad šios medžiagos įtraukimas į I priedą galioja iki tam tikros dienos, netrukdo medžiagą įtraukti iš naujo pagal šioje direktyvoje nustatytą tvarką.

               (11)

               Patirtis, įgyta naudojantis į Direktyvos 91/414/EEB I priedą anksčiau įtrauktomis veikliosiomis medžiagomis, įvertintomis remiantis Reglamento (EEB) Nr. 3600/92 nuostatomis, rodo, kad gali kilti sunkumų interpretuojant galiojančių registracijų savininkų pareigas, susijusias su galimybe naudotis duomenimis. Todėl siekiant išvengti tolesnių sunkumų, būtina aiškiau apibrėžti valstybių narių pareigas, visų pirma pareigą patikrinti, ar registracijos savininkas gali naudotis tos direktyvos II priedo reikalavimus atitinkančiu dokumentų rinkiniu. Tačiau tai nereikštų, kad valstybėms narėms arba registracijų savininkams atsirado naujų pareigų lyginant su iki šiol priimtomis I priedą iš dalies keičiančiomis direktyvomis.

               (12)

               Prieš įtraukiant veikliąją medžiagą į I priedą, turėtų būti skirtas tinkamas laikotarpis, per kurį valstybės narės ir suinteresuotosios šalys galėtų pasirengti laikytis dėl veikliosios medžiagos įtraukimo atsiradusių reikalavimų.

               (13)

               Nepažeidžiant Direktyvoje 91/414/EEB apibrėžtų reikalavimų, įtraukus veikliąją medžiagą į I priedą, valstybėms narėms turėtų būti suteiktas šešių mėnesių laikotarpis nuo tos medžiagos įtraukimo, per kurį jos persvarstytų galiojančias augalų apsaugos produktų, kurių sudėtyje yra dinokapo, registracijas, siekdamos įsitikinti, kad laikomasi Direktyvoje 91/414/EEB, ypač jos 13 straipsnyje nustatytų reikalavimų ir I priede išdėstytų atitinkamų sąlygų. Valstybės narės prireikus turėtų iš dalies keisti, pakeisti naujais arba panaikinti galiojančias registracijas pagal Direktyvos 91/414/EEB nuostatas. Nukrypstant nuo pirmiau minėto galutinio termino, reikėtų suteikti ilgesnį laikotarpį, per kurį pagal Direktyvoje 91/414/EEB nustatytus vienodus principus kiekvienu numatytu naudojimo atveju būtų pateikiamas ir įvertinamas III priede nurodytas visas kiekvieno augalų apsaugos produkto dokumentų rinkinys. Atsižvelgiant į pavojingas dinokapo savybes, laikotarpis, per kurį valstybės narės turi patikrinti, ar augalų apsaugos produktai, kurių sudėtyje yra tik vienos veikliosios medžiagos – dinokapo – arba yra ir kitų patvirtintų veikliųjų medžiagų, atitinka VI priedo nuostatas, negali viršyti trejų metų.

               (14)

               Todėl Direktyvą 91/414/EEB reikia atitinkamai iš dalies pakeisti.

               (15)

               Maisto grandinės ir gyvūnų sveikatos nuolatinis komitetas nepateikė nuomonės per Komiteto pirmininko nustatytą terminą, todėl Komisija Tarybai pateikė pasiūlymą dėl šių priemonių. Pasibaigus Direktyvos 91/414/EEB 19 straipsnio 2 dalies antrojoje pastraipoje nustatytam laikotarpiui, Taryba nei priėmė pasiūlyto įgyvendinimo akto, nei prieštaravo įgyvendinimo priemonių pasiūlymui, todėl šias priemones priima Komisija,

         PRIĖMĖ ŠIĄ DIREKTYVĄ:
   1 straipsnis
   Direktyvos 91/414/EEB I priedas iš dalies keičiamas pagal šios direktyvos priedą.
   2 straipsnis
   Valstybės narės ne vėliau kaip iki 2007 m. birželio 30 d. priima ir skelbia įstatymus ir kitus teisės aktus, kurie įsigalioję įgyvendina šią direktyvą. Jos nedelsdamos pateikia Komisijai tų nuostatų tekstus ir tų nuostatų bei šios direktyvos koreliacijos lentelę.
   Tas nuostatas jos taiko nuo 2007 m. liepos 1 d.
   Valstybės narės, priimdamos nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Valstybės narės nustato tokios nuorodos darymo tvarką.
   3 straipsnis
   1.   Vadovaudamosi Direktyva 91/414/EEB, valstybės narės, jei būtina, iki 2007 m. birželio 30 d. iš dalies keičia arba panaikina galiojančias augalų apsaugos produktų, kurių sudėtyje yra veikliosios medžiagos dinokapo, registracijas. Iki tos dienos jos ypač tikrina, ar laikomasi tos direktyvos I priede nurodytų reikalavimų, susijusių su dinokapu, išskyrus su šia medžiaga susijusius reikalavimus, apibrėžtus įrašo B dalyje, ir ar registracijos savininkas turi arba gali naudotis visu dokumentų rinkiniu, atitinkančiu tos direktyvos II priedo reikalavimus, pagal 13 straipsnyje išdėstytas sąlygas.
   2.   Nukrypdamos nuo 1 dalies nuostatų, valstybės narės iš naujo, pagal Direktyvos 91/414/EEB VI priede numatytus vienodus principus, vadovaudamosi tos direktyvos III priedo reikalavimus atitinkančiu dokumentų rinkiniu, ir atsižvelgdamos į jos I priedo įrašo B dalį, susijusią su dinokapu, įvertina kiekvieną leistiną augalų apsaugos produktą, kurio sudėtyje yra dinokapo. Remdamosi tuo vertinimu, jos nustato, ar produktas atitinka Direktyvos 91/414/EEB 4 straipsnio 1 dalies b, c, d ir e punktuose išdėstytas sąlygas.
   Tai nusprendusios, valstybės narės, jei būtina, iš dalies pakeičia arba panaikina produkto, kurio sudėtyje yra dinokapo, registraciją iki 2009 m. gruodžio 31 d.
   4 straipsnis
   Ši direktyva įsigalioja 2007 m. sausio 1 d.
   5 straipsnis
   Ši direktyva skirta valstybėms narėms.

      Priimta Briuselyje, 2006 m. gruodžio 11 d.

            Komisijos vardu

         Markos KYPRIANOU

            Komisijos narys

      (1)  OL L 230, 1991 8 19, p. 1. Direktyva su paskutiniais pakeitimais, padarytais Komisijos direktyva 2006/85/EB (OL L 293, 2006 10 24, p. 3).

      (2)  OL L 366, 1992 12 15, p. 10. Reglamentas su paskutiniais pakeitimais, padarytais Reglamentu (EB) Nr. 2266/2000 (OL L 259, 2000 10 13, p. 10).

      (3)  OL L 107, 1994 4 28, p. 8. Reglamentas su paskutiniais pakeitimais, padarytais Reglamentu (EB) Nr. 2230/95 (OL L 225, 1995 9 22, p. 1).

      (4)  OL L 49, 1995 3 4, p. 50.

      (5)  Augalų sveikatos, augalų apsaugos produktų ir jų likučių mokslininkų grupės nuomonė, pateikta Komisijos prašymu, kuris susijęs su dinokapo vertinimu pagal Tarybos direktyvą 91/414/EEB (Klausimo Nr. EFSA-Q-2004-26, nuomonė priimta 2004 m. birželio 30 d.).

      PRIEDAS
      Direktyvos 91/414/EEB I priedo lentelės pabaigoje įrašoma:

                     Nr.

                     Bendrinis pavadinimas, identifikacijos Nr.

                     IUPAC pavadinimas

                     Grynumas (1)

                     Įsigaliojimas

                     Įtraukimo galiojimo pabaiga

                     Konkrečios nuostatos

                     „150

                     Dinokapas
                     CAS Nr. 39300-45-3 (izomerų mišinys)
                     CIPAC Nr. 98

                     2,6-dinitro-4-oktilfenilio krotonatai ir 2,4-dinitro-6-oktilfenilio krotonatai, kuriuose „oktil-“ yra 1-metilheptil, 1-etilheksil ir 1-propilpentil-grupių mišinys

                     920 g/kg

                     2007 m. sausio 1 d.

                     2009 m. gruodžio 31 d.

                     A   DALIS
                     Galima naudoti tik kaip fungicidą šioms kultūroms:

                                 —

                                 vynuogėms vynui gaminti

                           neviršijant 0,21 kg veikliosios medžiagos vienam hektarui vienam kartui.
                     Šiais atvejais negalima naudoti:

                                 —

                                 purškiant iš lėktuvo,

                                 —

                                 mėgėjams naudojant ant nugaros nešiojamą arba rankinį purškiklį,

                                 —

                                 privačiuose soduose.

                           Valstybės narės užtikrina, kad būtų taikomos visos tinkamos pavojų mažinančios priemonės. Reikia skirti ypatingą dėmesį:

                                 —

                                 vandens organizmų apsaugai. Turi būti išlaikomas tinkamas atstumas tarp apdorojamų teritorijų ir paviršinio vandens telkinių. Atstumas gali priklausyti nuo to, ar naudojama technika arba prietaisai, mažinantys purškalo pasklidimą,

                                 —

                                 paukščiams ir žinduoliams. Registracijos sąlygose numatytos pavojų mažinančios priemonės, pavyzdžiui, protingo preparatų, kurie sumažina poveikį susijusioms gyvūnų rūšims dėl jų fizinio pateikimo arba esančių medžiagų, leidžiančių išvengti preparato poveikio, naudojimo ir atrankos laiko nustatymas,

                                 —

                                 naudotojams, kurie privalo dėvėti tinkamus apsauginius rūbus, visų pirma pirštines, kombinezoną, guminius batus, veido apsaugos priemonę ar apsauginius akinius paruošiant preparatą, jį įpilant į prietaisą, naudojant prietaisą ir jį plaunant, jeigu prietaiso dizainas ir konstrukcija tinkamai neapsaugo nuo preparato poveikio arba jeigu ant tokio prietaiso nepritvirtinta specialių apsauginių dalių,

                                 —

                                 darbuotojams, kurie privalo dėvėti tinkamus apsauginius rūbus, visų pirma pirštines, jeigu jie turi įeiti į apdorotą teritoriją anksčiau nei baigiasi nustatytas įėjimo laikas. Vėl įeiti į teritoriją leidžiama ne mažiau kaip po 24 valandų.

                           B   DALIS
                     Įgyvendinant VI priede numatytus vienodus principus, atsižvelgiama į dinokapo peržiūros ataskaitos išvadas, ypač į jos I ir II priedėlius.
                     Valstybės narės privalo užtikrinti, kad registracijų savininkai kiekvienais metais iki gruodžio 31 d. praneštų apie naudotojų sveikatos sutrikimus. Valstybės narės gali reikalauti, kad būtų pateikta tam tikra informacija, pavyzdžiui, duomenys apie pardavimą ir naudojimo būdų tyrimą, siekiant susidaryti realistinį vaizdą apie naudojimo sąlygas ir galimą toksikologinį dinokapo poveikį.“

         (1)  Išsamesnė informacija apie veikliosios medžiagos tapatumą ir specifikaciją pateikiama peržiūros ataskaitoje.


title: 1991 m. spalio 14 d. Tarybos direktyva dėl darbdavio pareigos informuoti darbuotojus apie galiojančias sutarties arba darbo santykių sąlygas

text:
Svarbus teisinis pranešimas

|

31991L0533

Oficialusis leidinys L 288 , 18/10/1991 p. 0032 - 0035 specialusis leidimas suomių kalba: skyrius 5 tomas 5 p. 0097  specialusis leidimas švedų kalba: skyrius 5 tomas 5 p. 0097

		Tarybos direktyva1991 m. spalio 14 d.dėl darbdavio pareigos informuoti darbuotojus apie galiojančias sutarties arba darbo santykių sąlygas(91/533/EEB)EUROPOS BENDRIJŲ TARYBA,atsižvelgdama į Europos ekonominės bendrijos steigimo sutartį, ir ypač į jos 100 straipsnį,atsižvelgdama į Komisijos pasiūlymą [1],atsižvelgdama į Europos Parlamento nuomonę [2],atsižvelgdama į Ekonomikos ir socialinių reikalų komiteto nuomonę [3],kadangi valstybėse narėse kuriantis naujoms darbo formoms padidėjo darbo santykių įvairovė;kadangi kai kurios valstybės narės, susidūrusios su šiuo reiškiniu, nusprendė, jog darbo santykiams būtina nustatyti oficialius reikalavimus; kadangi šios nuostatos yra skirtos darbuotojams, siekiant juos geriau apsaugoti nuo galimo jų teisių pažeidimo ir padidinti darbo rinkos atvirumą;kadangi gerokai skiriasi atskirų valstybių narių teisės aktai tokiais svarbiais aspektais, kaip reikalavimas raštu informuoti darbuotojus apie pagrindines sutarties arba darbo santykių sąlygas;kadangi valstybių narių teisės aktų skirtumai gali tiesiogiai atsiliepti bendrosios rinkos veikimui;kadangi Sutarties 117 straipsnyje nustatyta, jog valstybės narės turi susitarti dėl būtinybės skatinti kurti geresnes darbuotojų darbo sąlygas ir kelti jų gyvenimo lygį, kad palaikant jų gerėjimą būtų galima siekti jų suderinimo;kadangi 1989 m. gruodžio 9 d. Strasbūre Europos Vadovų Tarybos 11 valstybių narių valstybės ir vyriausybės vadovų priimtos Bendrijos darbuotojų pagrindinių socialinių teisių chartijos 9 punkte nustatyta, kad:"Kiekvieno Europos bendrijos darbuotojo darbo sąlygos pagal kiekvienoje šalyje taikomą tvarką nustatomos teisės aktuose, kolektyvinėje sutartyje arba darbo sutartyje.";kadangi Bendrijos mastu būtina įtvirtinti bendrą reikalavimą, jog kiekvienas darbuotojas privalo gauti dokumentą, informuojantį apie esmines jo sutarties arba darbo santykių sąlygas;kadangi, atsižvelgiant į būtinybę išlaikyti tam tikrą darbo santykių lankstumą, valstybėms narėms turėtų būti palikta galimybė tam tikrais ribotais atvejais darbo santykiams netaikyti šios direktyvos nuostatų;kadangi pareiga teikti informaciją gali būti vykdoma sudarant rašytinę sutartį, paskyrimo į darbą rašte arba viename ar keliuose kitokiuose dokumentuose, o jeigu jų nėra, — rašytinėje pažymoje, kurią pasirašo darbdavys;kadangi siunčiamas dirbti į užsienį darbuotojas, be informacijos apie esmines sutarties arba jo darbo santykių sąlygas, turi gauti ir kitą svarbią informaciją apie savo paskyrimą;kadangi, siekiant apsaugoti darbuotojų interesus, susijusius su dokumento gavimu, apie visus esminių sutarties ar darbo santykių sąlygų pakeitimus jiems turi būti pranešama raštu;kadangi valstybės narės privalo užtikrinti, kad darbuotojai galės reikalauti šia direktyva jiems suteiktų teisių realizavimo;kadangi valstybės narės įstatymais ir kitais teisės aktais turi įtvirtinti nuostatas, būtinas, kad būtų pradėta laikytis šios direktyvos, arba privalo užtikrinti, kad darbdaviai ir darbuotojai reikiamas nuostatas įtvirtintų tarpusavio susitarimu; šiuo atveju valstybės narės įpareigojamos imtis reikiamų priemonių, leidžiančių joms visuomet užtikrinti, jog bus pasiekti šios direktyvos nustatyti rezultatai,PRIĖMĖ ŠIĄ DIREKTYVĄ:1 straipsnisTaikymo sritis1. Ši direktyva taikoma kiekvienam atlyginimą gaunančiam darbuotojui, turinčiam valstybėje narėje galiojančių teisės aktų apibrėžtą ir (arba) jų reglamentuotą sutartį arba darbo santykius.2. Valstybės narės gali nustatyti, kad šios direktyvos nuostatos netaikomos darbuotojams, kurių sutartis arba darbo santykiai:a) - iš viso trunka ne ilgiau kaip vieną mėnesį ir (arba)- darbo savaitė trunka ne ilgiau kaip aštuonias valandas arbab) yra nenuolatinio ir (arba) specifinio pobūdžio, jei šiuo atveju direktyvos netaikymas pateisinamas dėl objektyvių aplinkybių.2 straipsnisPareiga teikti informaciją1. Darbdavys įpareigojamas informuoti darbuotoją, kuriam yra taikoma ši direktyva (toliau — darbuotojas), apie visus esminius sutarties arba darbo santykių su juo aspektus.2. Šio straipsnio 1 dalyje minima informacija apima ne mažiau kaip:a) abiejų šalių tapatybes;b) darbo vietą; kai nėra nuolatinės ar pagrindinės darbo vietos, nurodomas principas, kad darbuotojas įdarbinamas įvairiose darbo vietose, taip pat darbdavio veiklos registruota vieta arba, atitinkamais atvejais, — jo nuolatinė gyvenamoji vieta;c) i) darbo, kuriam yra įdarbintas darbuotojas, pavadinimą, rūšį, pobūdį ar kategoriją arbaii) trumpą darbuotojo atliekamo darbo aprašymą ar jo apibūdinimą;d) sutarties ar darbo santykių pradžios datą;e) terminuotos sutarties arba darbo santykių atveju, — jų trukmę;f) darbuotojui suteikiamų mokamų atostogų trukmę arba, kai teikiant informaciją to neįmanoma nurodyti, nurodoma tokių atostogų suteikimo ir trukmės nustatymo tvarka;g) įspėjimo terminų trukmę, kurios turi laikytis darbdavys ir darbuotojas, jei sutartis arba darbo santykiai bus nutraukiami; kai teikiant informaciją to neįmanoma nurodyti, nurodomas tokių įspėjimo terminų nustatymo metodas;h) darbo užmokesčio, kurį darbuotojas turi teisę gauti, pradinę bazinę sumą, kitas jo sudedamąsias dalis ir išmokėjimo dažnumą;i) normalios darbuotojo darbo dienos arba darbo savaitės trukmę;j) reikiamais atvejais:i) darbuotojo darbo sąlygas nustatančias kolektyvines sutartis,arbaii) kai kolektyvinės sutartys yra sudaromos nesusijusių su verslu specialių jungtinių įstaigų ar institucijų, kompetentingos įstaigos ar institucijos, su kuria sudarytos sutartys, pavadinimą.3. Šio straipsnio 2 dalies f, g, h ir i punktuose minima informacija tam tikrais atvejais gali būti pateikta kaip nuorodos į atitinkamus klausimus reglamentuojančius įstatymus ir kitus teisės aktus arba kolektyvines sutartis.3 straipsnisInformavimo būdai1. 2 straipsnio 2 dalyje minima informacija ne vėliau kaip per du mėnesius nuo įdarbinimo pateikiama darbuotojui:a) rašytinės darbo sutarties ir (arba)b) priėmimo į darbą rašto ir (arba)c) vieno ar daugiau rašytinių dokumentų forma, jeigu viename iš šių dokumentų pateikiama bent visa 2 straipsnio 2 dalies a, b, c, d, h ir i punktuose išvardyta informacija.2. Jeigu darbuotojui per nustatytą terminą neįteikiami jokie 1 dalyje minimi dokumentai, darbdavys privalo darbuotojui ne vėliau kaip per du mėnesius nuo įdarbinimo pradžios įteikti savo pasirašytą rašytinį pareiškimą, kuriame būtų pateikta bent 2 straipsnio 2 dalyje nurodyta informacija.Kai 1 dalyje minimame dokumente (dokumentuose) pateikiama tik dalis būtinos informacijos, likusi informacija pateikiama 2 dalies pirmoje pastraipoje minimame rašytiniame pareiškime.3. Jeigu sutartis arba darbo santykiai baigiasi anksčiau nei nustatytas dviejų mėnesių nuo darbo pradžios terminas, 2 straipsnyje ir šiame straipsnyje numatyta informacija darbuotojui pateikiama vėliausiai šio termino pabaigoje.4 straipsnisUžsienyje dirbantys darbuotojai1. Jeigu valstybė (valstybės), kurioje (kuriose) darbuotojui reikia dirbti, nėra valstybė narė, kurios teisės aktai ir (arba) praktika reglamentuoja jo sutartį arba darbo santykius, darbuotojui prieš išvykstant turi būti įteikti 3 straipsnyje minimi dokumentai (dokumentas), kuriuose papildomai nurodoma bent:a) darbo užsienyje trukmė;b) valiuta, kuria bus mokamas darbo užmokestis;c) atitinkamais atvejais — išmokos pinigais ar natūra, skirtos už darbą užsienyje;d) atitinkamais atvejais — darbuotojo grąžinimo į jo šalį sąlygos.2. 1 dalies b ir c punktuose minima informacija atitinkamais atvejais gali būti pateikta kaip nuorodos į atitinkamus klausimus reglamentuojančius įstatymus ir kitus teisės aktus ar kolektyvines sutartis.3. 1 ir 2 dalys netaikomos, kai darbo užsienio valstybėje, kurios įstatymai reglamentuoja sutartį ar darbo santykius, trukmė yra vienas mėnuo ar mažiau.5 straipsnisSutarties arba darbo santykių pakeitimai1. Visi 2 straipsnio 2 dalyje ir 4 straipsnio 1 dalyje išvardytų elementų pakeitimai įforminami rašytiniu dokumentu, kurį darbdavys įteikia darbuotojui kiek galima anksčiau, tačiau ne vėliau kaip per vieną mėnesį nuo to pakeitimo įsigaliojimo.2. 1 dalyje minimas rašytinis dokumentas nėra privalomas, kai pasikeičia įstatymai ir kiti teisės aktai ar kolektyvinės sutartys, kurios yra nurodytos 3 straipsnyje išvardytuose dokumentuose, papildytuose, atitinkamais atvejais, pagal 4 straipsnio 1 dalies reikalavimus.6 straipsnisSutarties arba darbo santykių forma ir jų egzistavimo įrodymas bei procedūrinės taisyklėsŠi direktyva nepažeidžia valstybės narės nacionalinės teisės aktų ir praktikos, susijusios su:- sutarties arba darbo santykių forma,- sutarties arba darbo santykių egzistavimo ir jų turinio įrodymu,- atitinkamomis procedūrinėmis taisyklėmis.7 straipsnisPalankesnės nuostatosŠi direktyva nedaro jokios įtakos valstybių narių teisei priimti ar taikyti darbuotojams palankesnius įstatymus ir kitus teisės aktus bei skatinti arba leisti taikyti susitarimus, kurie yra palankesni darbuotojams.8 straipsnisTeisių gynimas1. Valstybės narės savo nacionalinėse teisės sistemose numato priemones, sudarančias sąlygas visiems darbuotojams, manantiems, kad jų teisės buvo pažeistos dėl pareigų pagal šią direktyvą nevykdymo, pateikti reikalavimus teismine tvarka, prieš tai pasinaudojus galimybe kreiptis į kitas kompetentingas institucijas.2. Valstybės narės gali nustatyti, kad darbuotojas įgyja teisę naudotis 1 dalyje nurodytomis savo teisių gynimo priemonėmis tuomet, kai darbuotojas praneša apie savo pretenziją darbdaviui ir darbdavys per 15 dienų neatsako į darbuotojo šiam pateiktą pranešimą.Tačiau formalumo dėl išankstinio pranešimo negali būti reikalaujama 4 straipsnyje išvardytais atvejais nei darbuotojams, kurių sutartis arba darbo santykiai yra terminuoti, nei darbuotojams, kuriems netaikoma kolektyvinė sutartis arba su darbo santykiais susijusios kolektyvinės sutartys.9 straipsnisBaigiamosios nuostatos1. Valstybės narės įstatymais ir kitais teisės aktais įtvirtina nuostatas, būtinas, kad šios direktyvos būtų pradėta laikytis ne vėliau kaip nuo 1993 m. birželio 30 d., arba užtikrina, kad iki šios datos darbdavių ir darbuotojų atstovai reikiamas nuostatas įtvirtintų susitarimu; šiuo atveju valstybės narės įpareigojamos imtis reikiamų priemonių, leidžiančių joms visuomet užtikrinti, kad bus pasiekti šios direktyvos nustatyti rezultatai.Apie tai valstybės narės nedelsdamos praneša Komisijai.2. Valstybės narės imasi reikiamų priemonių užtikrinti, kad, jų priimamų priemonių įsigaliojimo momentu, jei egzistuoja darbo santykiai, darbdavys darbuotojo prašymu per du mėnesius nuo šio prašymo gavimo pateiktų darbuotojui visus 3 straipsnyje išvardytus dokumentus, atitinkamais atvejais — papildytus pagal 4 straipsnio 1 dalies reikalavimus.3. Valstybės narės, tvirtindamos 1 dalyje nurodytas priemones, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.4. Valstybės narės informuoja Komisiją apie priemones, kurių imasi šiai direktyvai įgyvendinti.10 straipsnisŠi direktyva skirta valstybėms narėms.Priimta Liuksemburge, 1991 m. spalio 14 d.Tarybos varduPirmininkasB. De Vries[1] OL C 24, 1991 1 31, p. 3.[2] OL C 240, 1991 9 16, p. 21.[3] OL C 159, 1991 6 17, p. 32.--------------------------------------------------


title: 1988 m. gegužės 16 d. Tarybos Direktyva iš dalies keičianti Direktyvų 76/895/EEB ir 86/362/EEB dėl didžiausių pesticidų likučių koncentracijų atitinkamai vaisiuose ir daržovėse bei grūduose ir ant jų nustatymo II priedą

text:
Svarbus teisinis pranešimas

|

31988L0298

Oficialusis leidinys L 126 , 20/05/1988 p. 0053 - 0054 specialusis leidimas suomių kalba: skyrius 3 tomas 26 p. 0180  specialusis leidimas švedų kalba: skyrius 3 tomas 26 p. 0180

		Tarybos Direktyva1988 m. gegužės 16 d.iš dalies keičianti Direktyvų 76/895/EEB ir 86/362/EEB dėl didžiausių pesticidų likučių koncentracijų atitinkamai vaisiuose ir daržovėse bei grūduose ir ant jų nustatymo II priedą(88/298/EEB)EUROPOS BENDRIJŲ TARYBA,atsižvelgdama į Europos ekonominės bendrijos steigimo sutartį,atsižvelgdama į 1976 m. lapkričio 23 d. Tarybos direktyvą 76/895/EEB dėl didžiausių pesticidų likučių koncentracijų vaisiuose bei daržovėse ir ant jų nustatymo [1] su paskutiniais pakeitimais, padarytais Reglamentu (EEB) Nr. 3768/85 [2], ir ypač į jos 5 straipsnį,atsižvelgdama į 1986 m. liepos 24 d. Tarybos direktyvą 86/362/EEB dėl pesticidų likučių grūduose ir ant jų didžiausių koncentracijų nustatymo [3], ypač į jos 11 straipsnį,atsižvelgdama į Komisijos pasiūlymą,kadangi atsižvelgiant į mokslo bei technikos pažangą ir į sveikatos apsaugos bei žemės ūkio reikalavimus, būtina iš dalies keisti Direktyvos 76/895/EEB II priede pateiktas nuostatas dėl kaptafolo, kaptano, chlorfenvinfoso, dodino, fenitrotiono, folpeto, formotiono ir malationo, ypač dėl jų didžiausios koncentracijos;kadangi dėl tų pačių priežasčių manoma, kad reikėtų pataisyti Direktyvą 76/895/EEB, papildant ją nuostatomis dėl kitų pesticidų, kurių likučių gali būti vaisiuose bei daržovėse ir ant jų, būtent: dėl etiono, etileno dibromido, mevinfoso, fosalono ir 2,4,5-T, ir pataisyti Direktyvą 86/362/EEB ją papildant nuostatomis dėl kitų pesticidų, kurių likučių gali būti grūduose, būtent dėl kaptafolo,PRIĖMĖ ŠIĄ DIREKTYVĄ:1 straipsnisDirektyvos 76/895/EEB II priedas šiuo dokumentu iš dalies keičiamas taip:1. Toliau nurodytų pesticidų likučių didžiausios koncentracijos vertės, įrašytos į lentelę, keičiamos šiomis:Įprastas pavadinimas | Didžiausia koncentracija mg/kg (ppm) |kaptafolas | 0,05: | |kaptanas | bendras kiekis | 3: | obuolių šeimos vaisiai, uogos ir mažieji vaisiai, vynuogės, pomidorai |folpetas | 2: | pupos, plačialapės cikorijos, cikorijos, porai, vaisiai su kauliukais, salotos, žirniai || | 0,1: | kiti produktai |chlorfenvinfosas (E- ir Z-izomerų bendras kiekis) | 1: | citrusų vaisiai |0,5: | svogūninės daržovės, gumbavaisiai bei šakniavaisiai, salierai ir petražolės |0,05: | grybai, kiti vaisiai |0,1: | kitos daržovės |dodinas | 1: | obuolių šeimos vaisiai ir vaisiai su kauliukais |0,2: | kiti produktai |fenitrotionas | 2: | citrusų vaisiai |0,5: | kiti produktai |formotionas | 0,2: | citrusų vaisiai |0,1: | kiti produktai |malationas (įskaitant malaoksoną) | 2: | citrusų vaisiai |3: | daržovės, išskyrus šakniavaisius |0,5: | kiti produktai |2. Į lentelę įrašomi šių pesticidų likučiai ir atitinkama informacija apie juos:Pesticidų likučiai | Didžiausia koncentracija mg/kg (ppm) |Įprastas pavadinimas | Cheminė formulė | | |etionas | 0,0,0', 0'-tetraetil-S, S'-metilen-di (fosforoditioatas) | 2: | citrusų vaisiai |0,5: | obuolių šeimos vaisiai, vaisiai su kauliukais ir vynuogės |0,1: | kiti produktai |etileno dibromidas | 1,2-dibrometanas | 0,01 | |mevinfosas | 2-metoksikarbonil-1-metilvinildimetilfosfatas(cis- ir trans- izomerų bendras kiekis) | 0,2: | obuolių šeimos bei citrusų vaisiai ir abrikosai |0,5: | kiti vaisiai su kauliukais, lapinės daržovės |0,1: | kiti produktai |fosalonas | S-(6-chlor-2-oksobenzooksazolin-3-il) metil-00-dietilfosforoditioatas | 1: | citrusų vaisiai ir braškės |2: | obuolių šeimos vaisiai ir persikai |0,1: | šakniavaisiai ir alyvos |1: | kiti produktai |2,4,5-T | (2,4,5-trichlorfenoksi)acto rūgštis | 0,05 | |2 straipsnisŠie pesticidų likučiai įrašomi į Direktyvos 86/362/EEB II priedo A dalį:Pesticidų likučiai | Didžiausia koncentracija mg/kg (ppm) |19. kaptafolas | 0,05 |3 straipsnisValstybės narės priima įstatymus ir kitus teisės aktus, kurie, įsigalioję- ne vėliau kaip nuo 1988 m. liepos 1 d. dėl kaptafolo, kaptano ir folpeto,- ne vėliau kaip nuo 1989 m. sausio 1 d. dėl kitų pesticidų, įgyvendina šią direktyvą.Apie tai jos nedelsdamos praneša Komisijai.4 straipsnisŠi direktyva skirta valstybėms narėms.Priimta Briuselyje, 1988 m. gegužės 16 d.Tarybos varduPirmininkasI. Kiechle[1] OL L 340, 1976 12 9, p. 26.[2] OL L 362, 1985 12 31, p. 8.[3] OL L 221, 1986 8 7, p. 37.--------------------------------------------------


title: 1990 m. birželio 28 d. Tarybos Direktyva dėl darbuotojų apsaugos nuo rizikos, susijusios su kancerogenų poveikiu darbe (šeštoji atskira Direktyva, kaip numatyta Direktyvos 89/391/EEB 16 straipsnio 1 dalyje)

text:
Svarbus teisinis pranešimas

|

31990L0394

Oficialusis leidinys L 196 , 26/07/1990 p. 0001 - 0007 specialusis leidimas suomių kalba: skyrius 5 tomas 4 p. 0208  specialusis leidimas švedų kalba: skyrius 5 tomas 4 p. 0208

		Tarybos Direktyva1990 m. birželio 28 d.dėl darbuotojų apsaugos nuo rizikos, susijusios su kancerogenų poveikiu darbe (šeštoji atskira Direktyva, kaip numatyta Direktyvos 89/391/EEB 16 straipsnio 1 dalyje)(90/394/EEB)EUROPOS BENDRIJŲ TARYBA,atsižvelgdama į Europos ekonominės bendrijos steigimo sutartį, ypač į jos 118a straipsnį,atsižvelgdama į Komisijos pasiūlymą [1], pateiktą pasikonsultavus su Darbuotojų saugos, higienos ir sveikatos patariamuoju komitetu,bendradarbiaudama su Europos Parlamentu [2],atsižvelgdama į Ekonomikos ir socialinių reikalų komiteto nuomonę [3],kadangi Sutarties 118a straipsnyje numatyta, kad Taryba direktyvomis nustato būtiniausius reikalavimus, skatinančius sąlygų, pirmiausia darbo aplinkos, gerinimą, kad būtų užtikrinta geresnė darbuotojų sauga ir sveikatos apsauga;kadangi pagal minėtąjį straipsnį tokiose direktyvose turi būti vengiama nustatyti tokius administracinius, finansinius ir teisinius apribojimus, kurie trukdytų steigti ir plėtoti mažąsias ir vidutines įmones;kadangi 1984 m. vasario 27 d. Tarybos rezoliucijoje dėl Europos Bendrijų antrosios veiksmų programos dėl darbo saugos ir sveikatos [4] numatyta plėtoti kancerogenų veikiamų darbuotojų apsaugos priemones;kadangi Komisijos pranešime apie jos programą dėl darbuotojų saugos, higienos ir sveikatos [5] numatyta priimti direktyvas, skirtas darbuotojų saugai ir sveikatai garantuoti;kadangi būtiniausių reikalavimų, skirtų geresnei sveikatai ir saugai garantuoti apsaugant darbuotojus nuo rizikos, kylančios dėl kancerogenų poveikio darbe, laikymasis yra esminis veiksnys, užtikrinantis darbuotojų saugą ir sveikatą;kadangi ši direktyva yra atskira direktyva, kaip numatyta 1989 m. birželio 12 d. Tarybos direktyvos 89/391/EEB dėl priemonių darbuotojų saugai ir sveikatos apsaugai darbe gerinti nustatymo [6] 16 straipsnio 1 dalyje; kadangi dėl to visos šios direktyvos nuostatos taikomos kancerogenų poveikiui darbuotojams, nepažeidžiant griežtesnių ir (arba) specialių šios direktyvos nuostatų;kadangi 1967 m. birželio 27 d. Tarybos direktyvoje 67/548/EEB dėl pavojingų medžiagų klasifikavimą, pakavimą ir ženklinimą etiketėmis reglamentuojančių įstatymų ir kitų teisės aktų suderinimo [7] su paskutiniais pakeitimais, padarytais Direktyva 88/490/EEB [8], pateiktas pavojingų medžiagų sąrašas bei smulkiai išdėstyta kiekvienos medžiagos klasifikavimo ir ženklinimo etiketėmis tvarka;kadangi 1988 m. birželio 7 d. Tarybos direktyvoje 88/379/EEB dėl pavojingų preparatų klasifikavimą, pakavimą ir ženklinimą etiketėmis reglamentuojančių įstatymų ir kitų teisės aktų suderinimo [9] su paskutiniais pakeitimais, padarytais Direktyva 89/178/EEB [10], smulkiai išdėstyta šių preparatų klasifikavimo ir ženklinimo etiketėmis tvarka;kadangi 1987 — 1989 m. veiksmų plane, priimtame pagal programą "Europa prieš vėžį", numatyta remti Europos studijas apie galimą tam tikrų cheminių medžiagų sukeliamo vėžio riziką;kadangi, nors dabartinės mokslo žinios neleidžia nustatyti lygio, žemiau kurio rizika sveikatai išnyktų, nepaisant to, sumažinus kancerogenų poveikį, ši rizika sumažės;kadangi vis dėlto siekiant prisidėti prie šios rizikos sumažinimo, reikia patvirtinti visų kancerogenų, apie kuriuos pakanka informacijos, įskaitant mokslo ir technikos duomenis, ribines koncentracijų vertes ir kitas tiesiogiai susijusias nuostatas;kadangi reikia imtis prevencinių priemonių kancerogenų veikiamų darbuotojų saugai užtikrinti ir sveikatai apsaugoti;kadangi šia direktyva nustatomi konkretūs reikalavimai, susiję su kancerogenų poveikiu;kadangi ši direktyva praktiškai padeda formuoti socialinę vidaus rinkos dimensiją;kadangi pagal Sprendimą 74/325/EEB [11] su paskutiniais pakeitimais, padarytais 1985 m. Stojimo aktu, Komisija turi konsultuotis su Darbuotojų saugos, higienos ir sveikatos patariamuoju komitetu, rengdama šios srities pasiūlymus,PRIĖMĖ ŠIĄ DIREKTYVĄ:I SKIRSNISBENDROSIOS NUOSTATOS1 straipsnisTikslas1. Šios, šeštosios atskiros direktyvos, kaip numatyta Direktyvos 89/391/EEB 16 straipsnio 1 dalyje, tikslas — darbuotojų apsauga nuo jų saugai ir sveikatai gresiančio ar galinčio grėsti pavojaus dėl kancerogenų poveikio, įskaitant šio pavojaus prevenciją.Ja nustatyti tam tikri būtiniausi šios srities reikalavimai, įskaitant ribines vertes.2. Ši direktyva netaikoma darbuotojams, kuriuos veikia vien tik radiacija, kuriai taikoma Europos atominės energijos bendrijos steigimo sutartis.3. Visos Direktyvos 89/391/EEB nuostatos taikomos šio straipsnio 1 dalyje nurodytai sričiai, nepažeidžiant griežtesnių ir (arba) specialių šios direktyvos nuostatų.2 straipsnisApibrėžimasŠioje direktyvoje "kancerogenas" yra:a) medžiaga, kuriai Direktyvos 67/548/EEB I priede priskiriama rizikos frazė R45 – "gali sukelti vėžį";b) preparatas, kuris pagal Direktyvos 88/379/EEB 3 straipsnio 5 dalies j punktą turi būti paženklintas rizikos fraze R45 – "gali sukelti vėžį";c) I priede nurodyta medžiaga, preparatas arba procesas, taip pat medžiaga arba preparatas, susidarę I priede nurodyto proceso metu.3 straipsnisPaskirtis — rizikos nustatymas ir įvertinimas1. Ši direktyva taikoma tiems darbams, kurių metu darbuotojai yra arba gali būti veikiami kancerogenų.2. Visiems darbams, kurių metu gali kilti kancerogenų poveikio rizika, reikia nustatyti darbuotojų poveikio pobūdį, laipsnį ir trukmę, kad būtų galima įvertinti bet kokį darbuotojų saugai ir sveikatai gresiantį pavojų bei nustatyti priemones, kurių reikia imtis.Rizikos įvertinimo rezultatai turi būti atnaujinami reguliariai ir kaskart pasikeitus sąlygoms, galinčioms turėti įtakos kancerogenų poveikiui darbuotojams.Atsakingų institucijų prašymu darbdavys turi pateikti joms informaciją, panaudotą šiam įvertinimui atlikti.3. Be to, vertinant riziką, reikia atsižvelgti į visus kitus stipraus poveikio atvejus, ypač į tuos, kurie turi kenksmingą poveikį odai.4. Atlikdami šio straipsnio 2 dalyje nurodytą įvertinimą, darbdaviai ypač atsižvelgia į visus padarinius tų darbuotojų saugai ir sveikatai, kuriems gresia ypač didelis pavojus, ir, be kita ko, į siektinumą neleisti šiems darbuotojams dirbti vietose, kuriose jie gali susidurti su kancerogenais.II SKIRSNISDARBDAVIŲ PAREIGOS4 straipsnisSumažinimas ir pakeitimas1. Darbdavys mažina kancerogenų naudojimą darbo vietoje, visų pirma pakeisdamas juos pagal technines galimybes medžiaga, preparatu ar procesu, kurie pagal jų naudojimo sąlygas yra nepavojingi ar mažiau pavojingi darbuotojų saugai ir sveikatai.2. Atitinkamų institucijų prašymu darbdavys pateikia joms tyrimų rezultatus.5 straipsnisPoveikio prevencija ir sumažinimas1. Jei 3 straipsnio 2 dalyje nurodyto įvertinimo rezultatai parodo darbuotojų saugai ir sveikatai gresiantį pavojų, būtina imtis priemonių poveikio prevencijai.2. Jei kancerogenų techniškai neįmanoma pakeisti medžiaga, preparatu ar procesu, kurie pagal jų naudojimo sąlygas yra nepavojingi ar mažiau pavojingi saugai ir sveikatai, darbdavys užtikrina, kiek leidžia techninės galimybės, kad kancerogenai būtų gaminami ir naudojami uždaroje sistemoje.3. Jei naudoti uždarą sistemą techniškai neįmanoma, darbdavys užtikrina, kad darbuotojų sąlytis būtų sumažintas iki techniškai įmanomo žemiausio lygio.4. Visada, kai naudojami kancerogenai, darbdavys imasi visų šių priemonių:a) riboja kancerogenų kiekį darbo vietoje;b) kiek įmanoma sumažina darbuotojų, kurie yra ar gali būti neapsaugoti nuo sąlyčio, skaičių;c) darbo procesus ir inžinerines kontrolės priemones projektuoja taip, kad būtų išvengta kancerogenų patekimo į darbo vietą arba sumažintas patenkantis jų kiekis;d) išretina kancerogenus jų susidarymo vietoje, naudoja vietinę išgavimo sistemą arba bendrąją ventiliaciją bei visus kitus tinkamus būdus, kurie atitinka visuomenės sveikatos ir aplinkos apsaugos poreikius;e) naudoja žinomus darbo procesus kancerogenų kiekiui matuoti, ypač anksti aptikti per didelį jų kiekį, susidariusį dėl nenumatyto įvykio arba avarijos;f) naudoja tinkamus darbo procesus ir metodus;g) naudoja kolektyvines apsaugos priemones ir (arba), jei sąlyčio neįmanoma išvengti kitomis priemonėmis, asmenines apsaugos priemones;h) naudoja higienos priemones, visų pirma reguliariai valo grindis, sienas ir kitus paviršius;i) informuoja darbuotojus;j) pažymi pavojingas vietas ir naudoja atitinkamus įspėjamuosius ir saugos ženklus, įskaitant ženklus "Nerūkyti", zonose, kuriose darbuotojai yra arba gali būti neapsaugoti nuo sąlyčio su kancerogenais;k) sudaro planus, numatančius, kaip elgtis avarijų, kurių metu poveikis gali būti ypač stiprus, metu;l) naudoja saugaus sandėliavimo, tvarkymo ir gabenimo priemones, o svarbiausia, naudoja plombuotus, aiškiai ir matomoje vietoje etiketėmis paženklintus konteinerius;m) paveda darbuotojams naudoti saugias atliekų surinkimo, sandėliavimo ir šalinimo priemones, įskaitant plombuotus, aiškiai ir matomoje vietoje etiketėmis paženklintus konteinerius.6 straipsnisKompetentingai institucijai skirta informacijaJei 3 straipsnio 2 dalyje nurodyto įvertinimo rezultatai parodo darbuotojų saugai ir sveikatai gresiantį pavojų, kompetentingos institucijos prašymu darbdaviai pateikia atitinkamą informaciją apie:a) atliekamus darbus ir (arba) vykstančius gamybinius procesus, įskaitant kancerogenų naudojimo priežastis;b) pagamintų ar naudojamų medžiagų arba preparatų, kuriuose yra kancerogenų, kiekius;c) veikiamų darbuotojų skaičių;d) prevencines priemones, kurių imamasi;e) naudojamų apsauginių priemonių tipą;f) poveikio pobūdį ir laipsnį;g) darbuotojų pavadavimo atvejus.7 straipsnisNenumatytas poveikis1. Darbdavys praneša darbuotojams apie nenumatytus įvykius ar avarijas, dėl kurių kancerogenų poveikis darbuotojams galėjo būti stiprus.2. Kol situacija bus ištaisyta ir pašalintos stipraus poveikio priežastys:a) paveiktoje zonoje leidžiama dirbti tik tiems darbuotojams, kurių reikia remontui ir kitiems būtiniems darbams atlikti;b) tokiems darbuotojams išduodama apsauginė apranga ir asmeninės kvėpavimo takų apsaugos priemonės, kuriomis jie privalo naudotis; tas poveikis negali būti nuolatinis ir privalo trukti tik labai trumpą, kiekvienam darbuotojui būtiną laiką;c) paveiktoje zonoje draudžiama dirbti darbuotojams, neaprūpintiems apsaugos priemonėmis.8 straipsnisNumatomas poveikis1. Tokiems darbams, kaip aptarnavimas, kai galima numatyti, jog poveikis darbuotojams gali ypač sustiprėti, ir kai visos kitos techninių prevencijos priemonių galimybės sumažinti poveikį darbuotojams jau yra išnaudotos, darbdavys, pasikonsultavęs su darbuotojais ir (arba) jų atstovais įmonėje ar įstaigoje, nepažeisdamas darbdavio atsakomybės, nustato priemones, kurių reikia kancerogenų poveikio darbuotojams trukmei sumažinti iki mažiausios įmanomos, bei užtikrinti šiuos darbus atliekančių darbuotojų apsaugą.Laikantis pirmosios pastraipos, tokie darbuotojai aprūpinami apsaugine apranga ir asmeninėmis kvėpavimo takų apsaugos priemonėmis, kuriomis jie privalo naudotis tol, kol trunka stiprus poveikis; tas poveikis negali būti nuolatinis ir privalo trukti tik labai trumpą, kiekvienam darbuotojui būtiną laiką.2. Imamasi atitinkamų priemonių užtikrinti, kad zonos, kuriose atliekami šio straipsnio 1 dalies pirmoje pastraipoje nurodyti darbai, būtų aiškiai pažymėtos ir nurodytos arba pašaliniams asmenims kitomis priemonėmis būtų uždrausta patekti į šias zonas.9 straipsnisPatekimas į pavojingas zonasDarbdaviai imasi atitinkamų priemonių užtikrinti, kad į zonas, kuriose atliekami darbai, kurių metu įvertinimo, nurodyto 3 straipsnio 2 dalyje, rezultatai parodo darbuotojų saugai ir sveikatai gresiantį pavojų, galėtų patekti tik tie darbuotojai, kurie dėl darbo ar užimamų pareigų turi į jas patekti.10 straipsnisHigiena ir asmeninė apsauga1. Darbdaviai įpareigojami visų darbų, dėl kurių kyla užkrėtimo kancerogenais rizika, metu imtis reikiamų priemonių užtikrinti, kad:a) darbuotojai nevalgytų, negertų ar nerūkytų darbo zonose, kuriose gresia užkrėtimo kancerogenais pavojus;b) darbuotojai būtų aprūpinti atitinkama apsaugine ar kita specialia apranga;būtų įrengtos atskiros vietos darbo ar apsauginei aprangai bei kasdieniams drabužiams laikyti;c) darbuotojams būtų įrengtos atitinkamos prausyklos ir tualetai;d) apsaugos priemonės būtų deramai laikomos aiškiai pažymėtose vietose;jos būtų patikrintos ir išvalytos, jei įmanoma, prieš naudojimą ir kaskart panaudojus;prieš naudojant sugedusios priemonės būtų pataisytos ar pakeistos naujomis.2. Šios priemonės vykdomos darbdavio lėšomis.11 straipsnisInformacija ir darbuotojų mokymas1. Darbdavys imasi reikiamų priemonių užtikrinti, kad darbuotojai ir (arba) darbuotojų atstovai įmonėje ar įstaigoje būtų visapusiškai ir tinkamai, visų pirma informuojant ir instruktuojant, mokomi remiantis visa turima informacija apie:a) potencialų sveikatai gresiantį pavojų, įskaitant papildomą tabako keliamą riziką;b) atsargos priemones, kurių reikia imtis poveikio prevencijai;c) higienos reikalavimus;d) apsauginių priemonių ir aprangos naudojimą;e) veiksmus, kuriuos turės atlikti darbuotojai, įskaitant gelbėtojus, įvykus incidentams bei norint išvengti incidentų.Mokymas:- pritaikomas atsižvelgiant į naują ar pakitusią riziką ir,- jei reikia, periodiškai kartojamas.2. Darbdaviai praneša darbuotojams apie įrenginius ir su jais susijusius konteinerius, kuriuose yra kancerogenų, užtikrina, kad visi konteineriai, pakuotės ar įrenginiai, kuriuose yra kancerogenų, būtų aiškiai ir įskaitomai paženklinti etiketėmis, o ant jų būtų pritvirtinti lengvai pastebimi įspėjamieji ar kenksmingo pavojaus ženklai.12 straipsnisInformacija darbuotojamsImamasi atitinkamų priemonių užtikrinti, kad:a) darbuotojai ir (arba) jų atstovai įmonėje ar įstaigoje galėtų patikrinti ar taikoma ši direktyva arba galėtų dalyvauti ją taikant, ypač atsižvelgiant į:i) parinkimo pasekmes darbuotojų saugai ir sveikatai, apsauginės aprangos ir apsaugos priemonių naudojimą, nepažeidžiant darbdavio atsakomybės nustatyti apsauginės aprangos ir priemonių efektyvumą;ii) darbdavio nustatytas priemones, nurodytas 8 straipsnio 1 dalies pirmoje pastraipoje, nepažeidžiant darbdavio atsakomybės dėl šių priemonių nustatymo;b) darbuotojams ir (arba) jų atstovams įmonėje ar įstaigoje būtų nedelsiant pranešta apie stiprius poveikius, įskaitant nurodytus 8 straipsnyje, apie jų priežastis ir apie priemones, kurių buvo imtasi ar reikės imtis situacijai ištaisyti;c) darbdavys turėtų atnaujintą darbuotojų, atliekančių darbus, kurių vertinimo, nurodyto 3 straipsnio 2 dalyje, rezultatai parodo darbuotojų saugai ir sveikatai gresiantį pavojų, sąrašą, kuriame būtų nurodytas kancerogenų poveikis jiems, jei tokia informacija yra prieinama;d) gydytojas ir (arba) kompetentinga institucija bei visi kiti už darbo saugą ir sveikatą atsakingi asmenys gautų c punkte nurodytą sąrašą;e) kiekvienas darbuotojas gautų šiame sąraše pateiktą su juo asmeniškai susijusią informaciją;f) darbuotojai ir (arba) jų atstovai įmonėje ar įstaigoje gautų anoniminę kolektyvinę informaciją.13 straipsnisDarbuotojų konsultavimas ir jų dalyvavimasDarbuotojai ir (arba) jų atstovai konsultuojami bei dalyvauja sprendžiant šioje direktyvoje ir jos prieduose minimus klausimus vadovaujantis Direktyvos 89/391/EEB 11 straipsniu.III SKIRSNISĮVAIRIOS NUOSTATOS14 straipsnisMedicininė priežiūra1. Valstybės narės, laikydamosi nacionalinių įstatymų ir (arba) praktikos, atitinkamai prižiūri darbuotojų, kuriems 3 straipsnio 2 dalyje nurodyto įvertinimo rezultatai parodo sveikatai ir saugai gresiantį pavojų, sveikatą.2. Imamasi tokių šio straipsnio 1 dalyje nurodytų veiksmų, kad prireikus būtų tikrinama kiekvieno darbuotojo sveikata:- prieš poveikį,- reguliariai po to.Imamasi tokių veiksmų, kad būtų įmanoma tiesiogiai įgyvendinti asmenines ir darbo higienos priemones.3. Jei nustatoma, kad darbuotojo būklė yra nenormali dėl galimo kancerogenų poveikio, gydytojas ar už darbuotojų medicininę priežiūrą atsakinga institucija gali paprašyti kitų, su panašiu poveikiu susidūrusių darbuotojų, pasitikrinti sveikatą.Tokiu atveju, laikantis 3 straipsnio 2 dalies, pakartotinai įvertinama poveikio rizika.4. Tais atvejais, kai tikrinama sveikata, į kortelę įrašomi asmeniniai sveikatos duomenys ir gydytojas arba už medicininę priežiūrą atsakinga institucija pasiūlo apsaugines ar prevencijos priemones, kurių reikės imtis kiekvieno darbuotojo atžvilgiu.5. Darbuotojams reikia suteikti informaciją ir duoti patarimus visais jų medicininės apžiūros, kuri gali būti atlikta poveikiui pasibaigus, klausimais.6. Remiantis nacionaliniais įstatymais ir (arba) praktika:- darbuotojai gali gauti medicininės apžiūros rezultatus ir- tokie darbuotojai ar darbdavys gali pareikalauti peržiūrėti medicininės apžiūros rezultatus.7. Praktinės darbuotojų medicininės priežiūros rekomendacijos yra išdėstytos II priede.8. Kompetentingai institucijai pranešama apie visus pagal nacionalinius įstatymus ir (arba) praktiką nustatytus kancerogenų poveikio darbe sukelto vėžio atvejus.15 straipsnisDuomenų kaupimas1. 12 straipsnio c punkte nurodytas sąrašas bei 14 straipsnio 4 dalyje nurodyta medicinos kortelė saugomi mažiausiai 40 metų nuo poveikio pabaigos, laikantis nacionalinių įstatymų ir (arba) praktikos.2. Laikantis nacionalinių įstatymų ir (arba) praktikos šie dokumentai pateikiami atsakingai institucijai, kai įmonė nutraukia veiklą.16 straipsnisRibinės vertės1. Laikydamasi Sutarties 118a straipsnyje nustatytos tvarkos ir remdamasi turima informacija, įskaitant mokslo ir technikos duomenis, Taryba direktyvomis nustato visų kancerogenų, dėl kurių tai įmanoma padaryti, ribines vertes ir, jei reikia, priima kitas tiesiogiai susijusias nuostatas.2. Ribinės vertės ir kitos tiesiogiai susijusios nuostatos yra išdėstytos III priede.17 straipsnisPriedai1. I ir III priedai gali būti keičiami tik laikantis Sutarties 118a straipsnyje nustatytos tvarkos.2. Techniniai II priedo pakeitimai, nulemti techninės pažangos, tarptautinių taisyklių ar specifikacijų pasikeitimų bei išradimų kancerogenų srityje, priimami laikantis Direktyvos 89/391/EEB 17 straipsnyje nustatytos tvarkos.18 straipsnisDuomenų naudojimasKomisija gali naudotis kompetentingų nacionalinių institucijų pateikta 14 straipsnio 8 dalyje nurodyta informacija.19 straipsnisBaigiamosios nuostatos1. Valstybės narės priima įstatymus ir kitus teisės aktus, būtinus, kad būtų laikomasi šios direktyvos, iki 1992 m. gruodžio 31 d.Jei po šios direktyvos paskelbimo dėl 2 straipsnio a ir b punktuose nurodytų medžiagų ir preparatų keičiamos Direktyvos 67/548/EEB ar 88/379/EEB, valstybės narės priima įstatymus ir kitus teisės aktus, kurių reikia šiems pakeitimams įtraukti į pirmojoje pastraipoje nurodytas nuostatas, laikydamosi terminų, nustatytų šioms keičiančioms direktyvoms įgyvendinti.Valstybės narės nedelsdamos praneša Komisijai apie šioje straipsnio dalyje nurodytų nuostatų priėmimą.2. Valstybės narės pateikia Komisijai nacionalinių teisės aktų, kuriuos jos priėmė arba priims šios direktyvos taikymo srityje, tekstus.20 straipsnisŠi direktyva skirta valstybėms narėms.Priimta Liuksemburge, 1990 m. birželio 28 d.Tarybos varduPirmininkasM. Geoghegan-quinn[1] OL C 34, 1988 2 8, p. 9.[2] OL C 158, 1989 6 26, p. 121 ir OL C 149, 1990 6 18.[3] OL C 208, 1988 8 8, p. 43.[4] OL C 67, 1984 3 8, p. 2.[5] OL C 28, 1988 2 3, p. 1.[6] OL L 183, 1989 6 29, p. 1.[7] OL 196, 1967 8 16, p. 1.[8] OL L 259, 1988 9 19, p. 1.[9] OL L 187, 1988 7 16, p. 14.[10] OL L 64, 1989 3 8, p. 18.[11] OL L 185, 1974 7 9, p. 15.--------------------------------------------------I PRIEDASMedžiagų, preparatų ar procesų sąrašas (2 straipsnio c punktas)1. Auramino gamyba.2. Darbas, susijęs su policiklininių aromatinių angliavandenilių, kurių yra akmens anglies suodžiuose, dervoje, degute, dūmuose arba dulkėse, poveikiu.3. Darbas, susijęs su dulkėmis, dūmais ir purslais, susidariusiais kaitinant ir elektriniu būdu valant vario-nikelio šteinus.4. Stiprūs rūgštiniai izopropilo alkoholio gamybos procesai.--------------------------------------------------II PRIEDASPraktinės darbuotojų medicininės priežiūros rekomendacijos (14 straipsnio 7 dalis)1. Gydytojas ir (arba) už kancerogenų veikiamų darbuotojų medicininę priežiūrą atsakinga institucija turi susipažinti su kiekvieno darbuotojo poveikio sąlygomis arba aplinkybėmis.2. Darbuotojo medicininė priežiūra turi būti atliekama laikantis profesinės medicinos principų ir praktikos; būtina taikyti bent šias priemones:- saugoti darbuotojų medicininės ir profesinės ligos istorijos duomenis,- asmeniškai apklausti darbuotojus,- jei reikia, atlikti biologinį monitoringą bei nustatyti ankstyvąsias ir grįžtamąsias pasekmes.Remiantis naujausiomis turimomis profesinės medicinos žiniomis, nusprendžiama, ar reikia toliau tikrinti kiekvieno darbuotojo sveikatą.--------------------------------------------------III PRIEDASRIBINĖS VERTĖS IR KITOS TIESIOGIAI SUSIJUSIOS NUOSTATOS (16 straipsnis)A. Ribinės vertėsp.m.B. Kitos tiesiogiai susijusios nuostatosp.m.--------------------------------------------------